- ვფიქრობ, ამ საქმის გამოძიება ბატონი იურის აფეთქებამდე იყო ბოლოსკენ გასული, მაგრამ მის გამომზეურებას ვიღაც უშლიდა ხელს. პროცესის კატალიზატორად კი იქცა ბიძინა ივანიშვილისა და იური ვაზაგაშვილის შეხვედრა, რადგან შეშინდნენ ისინი, ვისაც შიშის საფუძველი ჰქონდათ. სავარაუდოა, რომ პროცესი ამ შეხვედრამდეც დაიწყო, როდესაც სახელისუფლებო სტრუქტურებიდან გაუშვეს ღარიბაშვილთან დაახლოებული ადამიანები, ნახსენები იყო ნათესაური კავშირები. ბიძინა ივანიშვილმა ბოლო ინტერვიუში თქვა, რომ ეს პრობლემა მოგვარდა. თავისით რომ არაფერი გვარდება, ცხადია... სავარაუდოდ, ამ პრობლემების მოსაგვარებლად გადადგმულმა ნაბიჯებმა მისცა სიგნალი ვიღაცას, რომ შეიძლებოდა, ძველი საქმეების გამოძიება დაწყებულიყო. ამ საქმეების გამოძიების გაჭიანურების მიზეზი ისიცაა, რომ ხელისუფლებაში მცდარი კონცეფცია შემუშავდა, ანუ მავანმა მიიჩნია, რომ ისინი, ვინც ემსახურებოდნენ სააკაშვილის რეჟიმს, ახლა ასეთივე წარმატებით მოემსახურებოდნენ ახალ ხელისუფლებასაც. ამიტომ არ მიიჩნიეს საჭიროდ ძალოვან სტრუქტურებში არეულობის გამოწვევა. თუმცა ნელ-ნელა დაინახეს, რომ